Սակայն իր պաշտպանյալի նկատմամբ, դեպքից 2 օր անց կրկին կալանավորելու միջնորդություն է նորկայացվել դատարան, ինչի մասին ֆեյսբուքյան իր էջում փաստաբանը արել է հետևյալ գրառումը, որտեղ նշվում է, որ իրավապահ մարմինները ովքեր կալանավորման միջնորդություն են ներկայացրել, դրա հիմքում դրված է եղել վերջիններիս՝ ազատ շարադրանքը, առանց որևէ լուրջ հիմքերի, նշելով. «2-րդ սերիա: Այսպիսով, Երևան քաղաքի Նոր Նորք վարչական շրջանի ոստիկանության բաժինը, որտեղ ոստիկանների հետ նստում են նաև քննչական կոմիտեին պատկանող քննիչները, ակտիվ կերպով ծավալում է ընդհատկյա գործունեություն, որի նպատակը ապօրինի՝ առանց օրենքով սահմանված առիթների և հիմքերի առկայության քրեական գործ հարուցելու, իսկ այնուհետև նշված քրեական գործի շրջանակներում մարդկանց ապօրինի ձերբակալելու, նրանց նկատմամբ ճնշում գործադրելու եղանակով նրանցից ցուցմունքներ կորզելու համար քրեական պատասխանատվությունից և պատժից խուսափելն է: Հենց այս նպատակով ընդհատակյա շարժման առաջնորդները միջնորդություն են ներկայացրել դատարան՝ իրենց իսկ կողմից ապօրինի ձերբակալված և դատարանի արդար վերաբերմունքի շնորհիվ ձերբակալումից ազատված՝ իմ և փաստաբան Արմեն Սողոմոնյանի պաշտպանյալ Արայիկ Էդիկի Անտոնյանի նկատմամբ կալանավորումը որպես խափանման միջոց կիրառելու մասին, որը Երևան քաղաքի ընդհանուր իրավասության դատարանի Ավան-Նոր Նորք նստավայրում պետք է լսվի այսօր ժամը 13:00-ին: Միջնորդության հիմքում են դրել իրենց ազատ շարադրանքը»: